የድሬዳዋ ከተማ መንገዶች በተሽከርካሪዎች ላይ ተጽእኖ እየፈጠሩ ነው -ነዋሪዎች
የድሬዳዋ ከተማ መንገዶች በከተማዋ የትራንስፖር እንቅስቃሴ ላይ አሉታዊ ተጽእኖ እየፈጠሩ በመሆኑ ነዋሪዎች መቸገራቸውን አመለከቱ፡፡በከተማዋ መንገዶቹ ደረጃቸውን ያልጠበቁ እና ጠባቦች በመሆናቸው ካለባቸው ችግር በተጨማሪ የትራንስፖርት አገልግሎት የሚሰጡ አውቶብሶች ባለመኖራቸው በሰፊው ተሰማርተው የሚገኙት ባለ ሦስት እግር ተሽከርካሪዎች በተሰጣቸው መስመርና በወጣላቸው የዋጋ ተመን መሠረት ከመስራት ይልቅ የኮንትራት ዋጋ ላይ የማተኮር አዝማሚያ ይታይባቸዋል ሲሉ ነዋሪዎቹ ለዋልታ ገልጸዋል፡፡የድሬዳዋ ከተማ አስተዳደር ከንቲባ አቶ ኢብራሂም ዑስማን በበኩሉ ችግሩ መኖሩን አምነው የአጭር እና የረጅም ጊዜ እቅዶችን ይዘው እየሰሩ መሆኑን አስረድተዋል፡፡በተለይም ብዙዎችን በአንዴ ማጓጓዝ የሚችሉ አውቶብሶችን ለማሰማራት መታቀዱንና ግዥም መጀመሩን አስታውቀዋል፡፡አስቀድመው ግን እነዚህን ተሸከርካሪዎች ማስተናገድ የሚችሉ ደረጃቸውን የጠበቁ መንገዶችን ለመገንባት እየተሰራ መሆኑን  ነው ያመለከቱት ፡፡ 